cyanic-selkie/wikianc huggingface dataset:
Deadwood (TV-serie)
Sesong to
Hugo Jarry, en -kommissær fra Yankton, forsøker å overtale Swearengen og Tolliver om at Deadwood burde bli en del av Dakota-territoriet i stedet for Montana. Alma Garret får hjelp av Sol Star for å etablere en bank i området. Wolcotts agent Lee brenner likene til fangede kinesiske prostituerte, som har dødd av underernæring når de var under hans kontroll. Mr. Wu blr rasende, og ber om Swearengens hjelp for å stoppe Lee. Fordi Lee er ansatt i Wolcott, som igjen er ansatt av George Hearst, nekter Swearengen all hjelp før etter at alle forhandlinger om byens fremtid er løst.
William Bullock blir tråkket på av en hest, og dør flere timer etter. Begravelsen hans blir deltatt av mange av Deadwoods innbyggere, og gudstjenesten utføres av pastor Andy Cramed. George Hearst ankommer Deadwood og når han får vite om drapene begått av Wolcott, konfronterer han og gir ham sparken. Hearst kjøper deretter Grand Central-hotellet fra E. B. Farnum. Den skamfulle Wolcott begår deretter selvmord ved henging. Tolliver påstår å være i besittelse av et brev hvor Wolcott uttaler at Hearst var klar over hans morderiske atferd, Tolliver utpresser Hearst for 5 % av hvert gull-krav han har skaffet seg i Deadwood.
Alma Garret og Ellsworth gifter seg ved en seremoni utført av Andy Cramed, på Grand Central-hotellet. Swearengen og Silas Adams klarer etter hvert å få de offisielle papirene, som bekrefter Deadwoods annektering til Yankton-territoriet, signert av Bullock og Swearengen - med Hugo Jarry til stede. Andy Cramed angriper Tolliver utenfor Bella Union, og stikker ham med en kniv.
Sesong tre
Denne handlingen begynner seks uker etter hendelsene i sesong 2. Regjeringen og lovverket, så vel som interessene til mektige kommersielle organisasjoner, begynner å ankomme Deadwood. Hearst får flere av sine egne gruvearbeidere fra Cornwall myrdet, når de forsøker å forene seg i en arbeider-bevegelse. Et nytt valg blir annonsert: Star og Farnum stiller til valg som ny ordfører, mens Bullock og bartender Harry Manning konkurrerer om å bli valgt til ny sheriff. Sin over at Hearst fikk noen drept i Gem, avlyser Al alle valg-debattene i et forsøk på å gjenopprette hans egen posisjon i området.
Hans Haga
Hans Haga (født 8. desember 1924 i Nannestad, død 22. juni 2008 på Nes i Akershus) var en norsk bondelagsleder.
Deadwood (TV-serie)
Sesong tre
For å lære Al en lekse og tvinge ham til å hjelpe Hearst med å kjøpe Almas gull-gruve, lar Hearst sin ledende håndlanger, kaptein Turner, hogge av en av Als fingre. Men Hearst blir rasende når Alma bare tilbyr ham en bare ikke-kontrollerende andel av området. Tolliver kommer seg sakte med sikkert etter å ha blitt knivstukket, og kommer seg på beina igjen. Hearst vet at Cy lyver om å ha et brev fra Wolcott, men bestemmer seg for å ansette Cy for å hjelpe til med å håndtere medlemmene av leiren.
Hans Haga
Haga var ferdig utdannet sivilagronom i 1951. Året etter ble han ansatt som fylkessekretær i Oppland Bondelag. Fram til han pensjonerte seg i 1992 fortsatte han i Norges Bondelag som ansatt eller tillitsvalgt. Fra 1960 var han bonde på Henni i Nes kommune, samtidig som han hadde tillitsverv i Bondelaget og Norsk Landbrukssamvirke. Han ble valgt inn i styret i Norges Bondelag i 1965, og var Bondelagets leder fra 1974 til 1980. Han var Bondelagets generalsekretær fra 1980 til 1988, og ansatt som spesialrådgiver 1988–92. Han fikk et ettermæle som en sterk leder, særlig under landbruksforhandlingene på 1970-tallet.
Deadwood (TV-serie)
Sesong tre
aEn omreisende skuespiller Jack Langrishe ankommer Deadwood sammen med teater-troppen sin. Han er en gammel venn av Swearengen og kjøper etter hvert den tidligere Chez Amis (nå en gammel skole) av Joannie Stubbs, på den betingelse av at han bygger en ny skole for alle barna i leiren. Alma opplever at graviditeten hennes truer helsen hennes, og begynner å bruke narkotika igjen.
Hans Haga
Hans Haga var far til Åslaug Haga, statsråd og leder av Senterpartiet.
Sqoop
Sqoop er en kommandolinje-grensesnitt-programvare for å overføre data mellom relasjonsdatabaser og Hadoop. Det støtter inkrementell lasting av en enkelt tabell eller friforms SQL-spørring såvel som lagrede jobber som kan kjøres mange ganger for å importere oppdateringer gjort i databasen siden sist import. Importer kan også brukes til å populere tabeller i Hive eller HBase. Eksporter kan brukes for å legge inn data fra Hadoop inn i relasjonsdatabaser. Sqoop ble et topp-nivå Apache-prosjekt i mars 2012.
Microsoft bruker en Sqoop-basert forbindelse for å hjelpe til med å overføre data fra Microsoft SQL Server-databaser til Hadoop. Couchbase, Inc. tilbyr også en Couchbase Server-Hadoop forbindelse ved hjelp av Sqoop.
I 2015 beskrev Ralph Kimball Sqoop som følger under overskriften Fremtiden for ETL: "Several big changes must take place in the ETL environment. First, the data feeds from original sources must support huge bandwidths, at least gigabytes per second. Learn about Sqoop loading data into Hadoop. If these words mean nothing to you, you have some reading to do! Start with Wikipedia."
Capanda-demningen
Capanda-demningen er en demning med vannkraftstasjon i elva Kwanza på grensen mellom provinsene Malanje og Kwanza-Norte i det nordlige Angola. Reservoaret har 4 turbiner med installert vannkrafteffekt på 520 MW. Anlegget er statlig.
Anlegget er landets største ingeniørprosjekt noensinne, og gir kraft til hovedstaden Luanda via en 220 kV-linje.
Reinbogfjellet
Reinbogfjellet (nordsamisk: Čoarbealvárri) er et fjell i Sør-Varanger kommune i Finnmark. Det ligger rundt 10 kilometer sørvest for bygda Bugøyfjord. Fjellet har en høyde på 305 meter over havet.
Norwegian Wood Cluster
Norwegian Wood Cluster er et utvidet samarbeid i verdikjeden skog, industri og bygg, med hovedkontor på Gjøvik.
NM i judo 2015
NM i judo 2015 ble arrangert i Sandnes 21.-22. mars.
Kongepokalene ble vunnet av Madelene Rubinstein og Alert Holtman.
Når rosene blomstrer i mormors hage
Når rosene blomstrer i mormors hage er en gammel norsk slager. Tekst og melodi er skrevet av Kolbjørn Ofstad.
Steinar Hoel Korsmo
Steinar Hoel Korsmo (født 26. juni 1965 i Lørenskog) er en norsk gründer og politiker for Høyre. Han er president og CEO (Chief Executive Office) i Seed Forum Global.
Politikk og Studentersamfundet
Korsmo engasjerte seg tidlig i elev- og studentpolitikk. I 1984 ble han leder av Lørenskog Unge Høyre og i 1985 og 1986 var han medlem av Arbeidsutvalget i Akershus Unge Høyre. I 1985 ble han valgt til sentralstyremedlem i Norges Gymnasiastsamband. Han fikk han ansvar som redaktør for organisasjonens avis ELEV.
I 1986 ble han valgt til leder av Det norske Studentersamfund, som representant for Den Konservative Studentforening. Korsmo var Stormester for H.K. Grisens Orden i forbindelse med Studentersamfundets 15. ordinære Grisefest i november 1986. Han er æresmedlem av Lørenskog Unge Høyre og livslangt medlem i Det norske Studentersamfund og Den konservative Studenterforening.
Korsmo har holdt en rekke verv for Høyre. Han var leder i Lørenskog Høyre i 1994. Han var medlem for partiet i kommunestyret i Lørenskog og varamedlem til fylkestinget i Akershus fra 1988 til 1991, og varamedlem til kommunestyret i Røyken fra 2016 til 2019. I 2020 ble Korsmo valgt som varamedlem i kommunestyret i nye Asker kommune, og i utvalg for oppvekst.
Yrkesliv
Korsmo startet i 1989 Radio Nero. I 1991 jobbet han som prosjektleder for Intrum Justitia, der han tok initiativ til å reformere inkassovirksomhet sammen med Jon Harald Nordbrekken. I 1992 var han involvert i oppstarten av Aktiv Kapital med Nordbrekken. Han forlot deretter inkassovirksomhet for å fokusere på egne start-ups, og startet i perioden 1992–98 en rekke selskap, blant annet Power FM, Scandinavian Travel Gazette og plateselskapet Metropoltian Media Productions. Korsmo gjennomførte exits fra flere av selskapene, Power FM ble for eksempel solgt til NRJ i år 2000. I 1999 ble han sjefsredaktør i Romeriksposten.
I 2001 ble han hentet til Campus Kjeller (nå Kjeller Innovasjon), der startet arbeidet med å løse et av gründeres største problemer, tilgang til risikokapital. Dette arbeidet ble starten på stiftelsen Seed Forum, som i dag har blitt til en verdensomspennende aktivitet i mer enn 50 land, og seks innovasjonsentre i tre land. Seed Forum utdanner internasjonalt mer enn 1000 «start-ups» per år og lar dem presentere sine forretningsideer for tidligfase investorer. På vegne av Seed Forum har Korsmo hatt ansvaret for mer en 120 prosjekter med offentlig tilskudd i Norge / Norden, Øst-Europa, Balkan og i Afrika blant annet som største norske bilaterale operatør for det norske Utenriksdepartementet i Ukraina 2014-2017. Korsmo har bred erfaring fra såkalt «pitching», hvordan man som gründer best kan få frem sitt budskap til potensielle investorer.
Utmerkelser
Korsmo ble i august 2018 utnevnt til ridder av Den Islandske Falkeordenen av Islands President Guðni Th. Jóhannesson på Bessastadir i Reykjavik. Tildelingen skjedde med bakgrunn i den omfattende innsats som Korsmo har gjort for entreprenørskap på Island og globalt. Korsmo er også tildelt utmerkelsen «The Golden Scythian Pectoral», gitt av det ukrainske komiteen av det Internasjonale Handelskammeret.
Fjellteksten
Den såkalte «Fjellteksten» var en del av revidert nasjonalbudsjett for 2003, som ble lagt fram av Kjell Magne Bondeviks andre regjering. Teksten innebar et politikkskifte i forvaltningen av de norske nasjonalparkene, ved at det ble åpnet for større grad av lokal verdiskaping og kommersiell reiselivsvirksomhet i nasjonalparkene.
Fjellteksten kom som et svar på at Stortinget under budsjettbehandlingen 2.12.2002 vedtok en henstilling til Regjeringen:
Det er i ettertid bemerket at dette systemskiftet for nasjonalparkene var «inneklemt i en budsjettproposisjon om tilleggsbevilgninger i statsbudsjettet».
Mange aktører mener at systemskiftet ikke har ført til den ønskede effekten for næringsutøvere innenfor verneområdene.
Albrecht Christopher von Heinen
Albrecht Christopher von Heinen (født 3. mars 1651 på herregaarden Schwiesel, Mecklenburg-Vorpommern, død 12. mai 1712 i Trondhjem) var en tysk offiser i dansk-norsk tjeneste.
Alicura-demningen
Reservoarets vannspeil ligger 705 meter over havet og reguleringshøyde er 5 meter. Midlere dybde i reservoaret er 48,4 og største dybde er 110 meter. Reservoaret har et største volum på 327 millioner m³ vannmasser. Nedbørsområdet er 67,5 km².
Albrecht Christopher von Heinen
Han var sønn av hertugelig råd Hans Albrecht von Heinen (d. etter 1651) og Metha Elisabeth von Cramon (d. etter 1651). Under Den skånske krig kom han i dansk-norsk tjeneste. Som major og fra 1681 som oberstløytnant sto han siden ved nesten alle de nasjonale regimentene i Norge. I 1689 ble han kommandant på Bergenhus, 1692 oberst for Det bergenhusiske regiment, 1704 brigader og 1710 generalmajor. Heretter fratråtte han regimentet, men deltok i innfaldet i Båhuslen under Waldemar Løvendal. Von Heinen ble heretter utnevnt til kommanderende general nordenfjelds, men døde allerede 12. mai 1712 i Trondhjem.
Alicura-demningen
Anlegget ble ferdigstilt i 1985. Det er den første av i alt 5 demninger i elven Limay. I tillegg til kraftproduksjon brukes reservoaret også til lakseoppdrett.
Albrecht Christopher von Heinen
Familie
I 1686 ble han gift med Margrethe Brüggemann (1671–1732), datter av etatsråd Nicolaus Brügmann til Ulriksholm (1632–1687) på Fyn. Slekten hans døde ut i begynnelsen av det 19. århundre, men navn og våpen har gått over til familien Wedel-Heinen.
Tadese Tola
Tadese Tola (født 31. oktober 1987 i Addis Abeba) er en etiopisk friidrettsutøver som konkurrerer i maraton. Han fikk en bronsemedalje på maraton under VM i friidrett 2013 i Moskva.
Symesterskapet
Symesterskapet er en norsk TV-serie på NRK, der 12 deltakere kjemper om å bli den beste syeren. Det er foreløpig laget 5 sesonger
I Symesterskapet konkurrerer amatørsyere fra hele landet mot hverandre med saks, stoff og symaskin. Gjennom 24 episoder blir deltakerne målt både på tid og kvalitet innen mønsteroppgaver, redesign og oppdrag fra kunder. Én etter én må de forlate konkurransen - til det står en vinner igjen. De siste to sesongene har bærekraft og redesign vært viktige nøkkelord i serien. Årets sesong tilbyr nedlastbare mønstre på nett på, og 'Sy selv' videoer i NRKTV.
Programleder er Christine Hope. Dommerpanelet består Andreas Kristoffer Feet og Jenny Skavlan. De tre første sesongene var Andreas Kristoffer Feet og Tine Solheim dommere.
Serien er basert på BBCs konsept The Great British Sewing Bee (første sesong sendt i 2013), som også ble vist på NRK.
Mønstrene
Mønsteroppgavene i alle sesonger er laget av designer Anne Lise Tollefsen fra Bergen. I sesong 5 blir fem av mønsteroppgavene fra konkurransen gjort fritt tilgjengelig for alle på https://www.nrk.no/sy/, med "Slik-gjør-du-det"-videoer som ekstramateriale i NRKTV.
Sandfjorden (Hammerfest)
Sandfjorden er en arm av Langstrandfjorden på Sørøya i Hammerfest kommune i Finnmark. Fjorden er rundt 1 kilometer lang, fra innløpet mellom Gamnes i vest og Værfjellodden til Svartbotn.
Torridal skole
Torridal skole er en grunnskole i Kristiansand som er delt i to avdelinger, en for barnetrinnet (1. til 7. klassetrinn) og en avdeling for ungdomstrinnet (8. til 10. klassetrinn) like ved Torridal idrettspark. Avdelingene ligger vest for Otra, om lag 300 meter fra hverandre.
Ischiopsopha
Ischiopsopha er en gruppe (slekt) av metallglinsende biller som hører til gruppen gullbasser (Cetoniinae) i den store gruppen skarabider (Scarabaeoidea).
Levevis
Larvene lever gjerne i råtnende ved eller annet dødt, organisk materiale. De voksne billene finnes gjerne på blomster der de eter pollen.
Utbredelse
Slekten er utbredt i Sørøst-Asia.
Sūtraen som samler alle intensjoner
Sutraen som samler alle intensjoner (tibetansk: Do Gongpa Düpa, wylie: mdo dgongs pa ‘dus pa, aka Tsokchen Düpa) er en av mange titler på den primære teksten i anuyoga, som er en del av kama-tradisjonen innenfor skolen nyingma i tibetansk buddhisme. Teksten finnes i tekstsamlingen Nyingma Gyübum, og ble i likhet med de andre tantraer innenfor anuyoga bragt til Tibet av Nupchen Sangye Yeshe på 800-tallet.
Innenfor til termaen Tendrel Nyesel finnes det en sadhana hvor man påkaller mandalaen av guder fra Tsokchen Düpa og gjentar deres mantraer.
Det finnes mange ulike titler på denne teksten i ulike versjoner av Nyingma Gyübum, deriblant Düpa Do (wylie: ‘dus pa mdo).
Teksten består av 75 kapitler og ble oversatt av Chetsun Kyé, en innbygger i Gilgit, fra språket I Gilgit til tibetansk sent i det 9. eller tidlig i det 9. århundre.
Stikkball
Stikkball har flere betydninger:
Peter Theodor Stoud Platou
Peter Theodor Stoud Platou (født 14. desember 1852 i Bergen, død 9. juni 1906 i Gjøvik) var en norsk jurist. Han var sønn av borgermester Carl Nikolai Stoud Platou. Han tok sin juridiske eksamen i 1874 og etablerte seg som sakfører i Bergen samme år. Han fungerte som formann i Bergen Huseierforening i fire år, fra 1887 til 1891. Siden tiltrådte han stillingen som statsadvokat i Bergen og Romsdal lagsogn. I 1898 ble han utnevnt til sorenskriver i Toten, Vardal og Biri.
Markibekken
Markibekken (nordsamisk: Márkkajohka) er ei elv i Sør-Varanger kommune i Finnmark. Den er ei sideelv til Klokkerelva og dannes ved samløpet av Marikkisbekken og Čoavjejohka. Den renner mot nord i et sterkt meanderende løp og munner ut i Klokkerelva rundt fire kilometer sør for bygda Bugøyfjord.
Judo under Stillehavslekene 1969
Judo under Stillehavslekene 1969. Judo var en av flere sporter som var med i de tredje Stillehavslekene som ble arrangert i Port Moresby i Papua Ny-Guinea i perioden 16. til 23. august 1969. Det var første gangen som judo var med på programmet i stillehavslekene. Det ble konkurrert i fem klasser kun for menn. Ny-Caledonia ble beste nasjon, de vant alle fem gullmedaljene.
Eksterne lenker
Stillehavslekene 1969
Khetag Pliev
Khetag Pliev (født 20. februar 1984) er en canadisk bryter som bryter fristil i 96-kilosklassen. Han vil representere Canada under Sommer-OL 2012 i London, etter å ha kvalifisert seg via kvalifiseringen for Nord-Amerika.
Grand Hotel (Procol Harum-album)
Grand Hotel er det sjette albumet til rockegruppa Procol Harum, gitt ut i mars 1973 på Chrysalis Records.
Albumet markerte en retningsendring i bandets stil og mange av sangene har orkesterarrangementer. Tekstene til Keith Reid er ofte litt merkelige, sosialt kommenterende og ironiske. Singelen «A Souvenir of London» ble forbudt spilt i BBC, da de mente at sangteksten har referanser til kjønnssykdom.
På albumomslaget stiller gruppens medlemmer i smoking og flosshatt foran et sveitsisk hotell.
Albumet kom på 21.-plass på Billboards albumliste og på 28.-plass i Australia. Det nådde nr. 4 i Danmark, hvor gruppen alltid ble godt mottatt.
Sporliste
Alle sangene er skrevet av Gary Brooker og Keith Reid.
Side 1
Side 2
Cerros Colorados-demningene
Cerros Colorados-demningene er et system av integrerte vannkraftstasjoner i elva Neuquén i provinsen av samme navn, nordøst i Patagonia i det vestlige Argentina. Anlegget ble ferdigstilt i 1980, etter elleve års arbeider. Anlegget ble privatisert i 1993 og overtatt av amerikanske Duke Energy.
Det er to hovedstasjoner som produserer kraft i komplekset, men også El Chocon-demningen er tilknyttet det.
Reservoaret er på 816 km², og har turbiner med installert vannkraftproduksjon på 1.200 MW. Det er den største vannkraftstasjonen i Patagonia. Årsproduksjonen er ca. 2,700 GWh. Det er den første av i alt 5 demninger i elven Limay, og er 71 meter høy og 2.500 meter lang.
Nær østbredden av det vestre reservoaret ligger Loma de la Lata gasskraftverk som henter kjølevann fra reservoaret.
Hold On I’m Coming
«Hold On I'm Coming» er en sang skrevet av Isaac Hayes og David Porter og ble spilt inn og gitt ut på singel i 1966 av Sam & Dave. Singelen kom på 1.-plass på Billboard Hot Black Singles lista og på 21.-plass på Billboard Hot 100 i USA.
Tina Turner spilte sangen live på sine show fra midten av 1970-tallet. Et live opptak fra 26. november 1999 ble gitt ut på albumet Twenty Four Seven - Limited Edition Special Pack i 2000.
Bertola
Bertola kan vise til:
United States Army Air Service
United States Army Air Service (offisielt Air Service, United States Army'') var fra 1918 til 1926 forgjengeren til USAF. Det ble opprettet ved slutten av første verdenskrig i 1918 av president Woodrow Wilson gjennom et dekret i 1918 etter den nasjonale forsvarsloven. I 1920 fikk Air Service er et rettslig grunnlag, og ble en av de egen kampavdeling i den amerikanske hæren på lik linje med infanteriet, kavaleriet eller Ingeniørkorpset. Det ble ledet av en brigadegeneral. USAAS omfattet i 1920 om lag 10 000 mann. Det var en uavhengig enhet ledet av brigadegeneral Billy Mitchell). Det var primært en støtteenhet for flyvåpenet. Den 2. juli 1926 ble den avløst av USAAC. (United States Army Air Service). Den var utstyrt med med fly av typen SPAD S. XIII, Nieuport 28, Salmson Sal II.
El Carrizal-demningen
El Carrizal-demningen er en vannkraftstasjon i elva Tunuyán nord i provinsen Mendoza i det vestlgie Argentina, ovenfor byen Rivadavia. Reservoaret er på 31.5 km², og har turbiner med installert vannkraftproduksjon på 17 MW. Anlegget ble ferdigstilt i 1971.
El Chocón-demningen
Kraftverket har turbiner med installert vannkrafteffekt på 1 200 MW. Det er den største vannkraftstasjonen i Patagonia. Årsproduksjonen er ca. 2 700 GWh. Anlegget ble ferdigstilt i 1973.
El Carrizal-demningen
Demningen brukes også til irrigasjon i et ellers tørt landskap.
El Chocón-demningen
Reservoaret som skapes har et areal på hele 816–830 km² areal (inntil 83 000 hektar).
Liga Super Malaysia
Liga Super Malaysia er den øverste divisjon for fotball i Malaysia. Ligasystemet i Malaysia startet i 1982, men i 2004 fikk ligaen navnet Liga Super Malaysia.
Sandfjorden (Hasvik)
Sandfjorden er en fjord på nordsida av Sørøya i Hasvik kommune i Finnmark. Den er fem kilometer lang, fra innløpet mellom Trombåk og Åfjordnæringen, sørøstover til Nordsandfjorddalen. Fjorden er ni kilometer bred ved munningen. Innerst i fjorden ligger fjordarmene Sørsandfjorden og Nordsandfjorden. Sandfjorden er på det meste 36 meter dyp. Det er ingen bosetning ved fjorden.
Théo Guiraud-Poillot
Théo Guiraud-Poillot (født 1. januar 2002) er en fransk skiskytter, som representerer klubben SC Villard sur Boège.
Idrettskarriere
Han representerte Frankrike under Vinter-OL for ungdom 2020. Der kom han på 31.-plass på 12,5 km normaldistansen, med sju bom på de fire skytingene. Oleg Domitsjek fra Russland vant denne øvelsen. Han deltok også på sprinten, der han kom på ellevteplass, og på miksstafetten, der Frankrike gikk inn til bronse.
Referanser
<References />
Oslo Grand Prix (sykkel)
Oslo Grand Prix er et sykkelritt som arrangeres i Oslo sentrum, første gang arrangert i 2009. Rittet er av typen kriterium, og er et showritt som samler noen internasjonale stjerner, men mest norske syklister. Både i 2009 og 2010 var det ifølge politi og arrangør rundt 40 000 mennesker og så på rittet.
Det sykles en sløyfe som er én kilometer lang med start og mål i Karl Johans gate. Denne sykles rundt og rundt i én time. Ved tekniske problemer har en syklist lov til å stå av en runde for å få hjelp med sykkelen, for så å fortsette fra samme plass han hadde før han stod av.
I 2009 deltok Lance Armstrong, og i 2010 Andy Schleck. I 2012 deltok blant andre Mark Cavendish og Peter Sagan.
I forbindelse med arrangementet er det og i forkant et eget Tour of Norway for kids arrangement. Samt at det samles inn penger til Kreftforeningen og de vil og få et eventuelt overskudd av arrangementet.
Solør-Odalsvegen
Solør-Odalsvegen går fra Knapper i Nord-Odal til Våler og Flisa.
Ved Steinlausholen deler veien seg. Det ene løpet går nordover til Våler i Våler kommune, det andre går sørover til Flisa i Åsnes kommune. Veien er tilgjengelig for allmennheten mot avgift som betales med enkeltbillett eller med årskort. Veien er gruslagt med bredde nok til møtende trafikk, og åpen for helårstrafikk.
Iciliidae
Iciliidae er en familieav amfipoder tanglopper) som er plassert direkte (incerta sedis) inn under ordenen av samme navn - Amphipoda. Gruppen er på mange dialekter kalt marfluer.
Tangloppene er flattrykte fra siden, slik som lopper (derav navnet). De kan også gjøre små hopp. De skilles fra tanglus som er flattrykte, det vil si flate ovenfra og ned. Det vitenskapelige navnet «Amfipoda» (av gresk amfi – flere (forskjellige) og pedes – bein) viser til at beina er inndelt i svømmebein og gangbein slik som hos reker, og noen arter har også bein med klør.
Denne familien har to slekter. Artene lever i havet, i området ved blant annet Australia, Indonesia, og Sør-Kina-havet. Unntaket er slekten/arten Paraneohela som bare er funnet i Beringhavet mellom Alaska og Russland.
Taksonomi
En moderne oppdatering av systematikken til amfipodene gis av Martin og Davis (2001), mens følgende detaljoversikt stort sett bygger på WoRMS-databasen.
North Little Rock (Arkansas)
North Little Rock er en by i Pulaski County i den amerikanske delstaten Arkansas. Byen ligger på den andre siden av Arkansas-elven fra Little Rock, i den sentrale delen av staten. Befolkningen var 62 304 ifølge folketellingen av 2010 i USA. North Little Rock, sammen med Little Rock og Conway, er hovedbestanddelene i Stor-Little Rock som består av hele eller deler av seks fylker (per 2014 var befolkningen på 729 135), som er videre er inkludert i det statistiske området Little Rock-North Little Rock med sine 902 443 innbyggere.
Byen inneholder Dickey-Stephens Park, det nye hjemmet til Arkansas Travelers-laget i minor league baseball. Burns Park, en av de største kommunale parkene i USA, ligger i vestre delen av North Little Rock, og Verizon Arena, Little Rocks viktigste underholdningsarena. Byen var tidligere kjent som Argenta.
Historie
North Little Rock har en lang historie, og kan dateres tilbake til gravhaugfolk. Den var en gang kjent som Argenta, et navn som i dag brukes spesielt om sentrumsområdet av North Little Rock. I 1890 annekterte Little Rock det uregulerte Argenta-samfunnet som sin åttende Ward og kom en konkurrerende underskriftskampanje i forkjøpet som ønsket bystatus for Argenta. Et nærliggende område ble etablert som byen North Little Rock i 1901 som en del av en plan for å gjenvinne den åttende Warden fra Little Rock. Innen 1904 hadde Arkansas Høyesterett tillatt byen å annektere den åttende Ward. Den moderne byen North Little Rock anser denne datoen som starten på byen. Den kombinerte byen vedtok Argenta som navn i 1906, men vendte tilbake til North Little Rock, i oktober 1917. En rest av byens tidligste år kan sees i North Little Rock City Hall (bygget i 1914), som fortsatt inneholder plaketter med henvisning til «Argenta», og inneholder «C of A» (City of Argenta) i dekorative detaljer.
Geografi
North Little Rock ligger ved koordinatene (34.780791, -92.256881).
I henhold til United States Census Bureau har byen et totalt areale på, hvor er land og  (4,58 %) er vann.
Motorveier
North Little Rock er også den østlige endepunktet for Interstate 30 og sørenden av Arkansas sin del av Interstate 57. Interstate 40, US 65, US 67 og US 167 går alle igjennom byen.
Klima
Klimaet i dette området er preget av varme, fuktige sommere og vanligvis milde til kjølige vintere. I henhold til Köppens klimaklassifiseringssystem har North Little Rock har et fuktig subtropisk klima, forkortet «Cfa» på klimakart.
North Little Rock har et fuktig subtropisk klima med lange, varme og solrike sommere og milde, våte vintere med lite snø. Januar er normalt den kaldeste måneden, mens juli er vanligvis den varmeste, men noen ganger gjør august krav på denne tittelen. Den samlede årlige gjennomsnittlige temperaturen er 62,5 grader fahrenheit, ca. 17 grader celsius. Gjennomsnittlig årlig nedbør er på 45,79 tommer (1163 mm), med en tendens til at vinter og vår er våtere enn om sommer og høst. Alvorlige tordenvær kan forekomme, spesielt i løpet av våren. Den 25. april 2011 rammet en mulig tornado luftforsvarsbasen i byen.
Demografi
Ifølge folketellingen i 2010, var det 62 304 innbyggere, 25 542 husholdninger og 16 117 familier som bodde i byen. Befolkningstettheten var på 520,7 personer per kvadratkilometer. Det var 27 567 boenheter med en gjennomsnittlig tetthet av 237,5 per kvadratkilometer. Byen var bestående av 54,0 % Hvite, 39,7 % Svart eller afrikansk-amerikansk, 0,41 % indiansk, 0,59 % asiatisk, 0,03 % Pacific Islander, 1,18 % fra andre raser, og 1.26 % fra to eller flere raser. 5,7 % av befolkningen var Hispanic eller Latino av en hvilken som helst rase.
Det var 25 542 husholdninger hvorav 28,9 % hadde barn under 18 år som lever med dem, 41,9 % var gifte par som bor sammen, 17,6 % hadde kvinnelig familieoverhode med ingen mann til stede og 36,9 % var ikke-familier. 32,0 % av alle husholdninger bestod av enkeltpersoner og 12,2 % hadde noen som bor alene som var 65 år eller eldre. Gjennomsnittlig husholdningsstørrelse var på 2,35 og den gjennomsnittlige familiestørrelse var 2,97.
I byen er befolkningen fordelt på 25,5 % under 18 år, 9,0 % fra 18 til 24, 28,4 % fra 25 til 44, 22,5 % fra 45 til 64, og 14,6 % som var 65 år eller eldre. Gjennomsnittsalderen var 36 år. For hver 100 kvinner var det 87,7 menn. For hver 100 kvinner i en alder av 18 år og over, var det 82,9 menn.
Gjennomsnittsinntekten for en husholdning i byen var USD 35 578, og gjennomsnittsinntekten for en familie var USD 43 595. Menn hadde en gjennomsnittsinntekt på USD 31 420 opp mot USD 24 987 for kvinner. Inntekten per innbygger for byen var USD 19 662. Omtrent 12,4 % av familier og 16,1 % av befolkningen var under fattigdomsgrensen, inkludert 26,5 % av de under 18 år og 11,7 % av de som er 65 år eller over.
Styresett
Byen North Little Rocks folkevalgte består av en borgermester, et byråd av Aldermen (totalt åtte, med to fra hver av de fire av byens warder), bysekretær/-kasserer, byadvokat og to dommere. Disse er supplert med en rekke styrer og komiteer som er sammensatt av byens myndigheter og beboere.
Politiet
North Little Rock Police Department (NLRPD) har godkjenning til å drive ubemannet fly (UAV). Etaten har jobbet med et lite pilotløst helikopter siden 2008.
Brannvesenet
I tillegg til brann- og ambulanseanrop responderer North Little Rock brannvesenet (NLRFD) på behov for deres responsteam for spesielle operasjoner, responsteam for håndtering av farlig materiale samt vannredningsteamet benyttet på elven Arkansas.
Offentlige grunnskoler og videregående skoler
De fleste studentene deltar på offentlige skoler i North Little Rock School District som inkluderer:
North Little Rock High School sitt West Campus anlegg er oppført på National Register of Historic Places for sin art deco arkitekturstil.
I tillegg administrerer Pulaski County Special School District flere andre skoler i North Little Rock, herunder:
Scipio Jones High School, den segregerte offentlige skolen for svarte barn, ble etablert i 1909 og avviklet i 1970.
Private grunnskoler og videregående skoler
I North Little Rock er det en rekke private skoler:
North Little Rock tidligere hadde en katolsk grunnskole for svarte mennesker, St. Augustine Skolen. Det ble stengt i 1976.
Søsterbyer
North Little Rock har to Vennskapsbyer i henhold til Sister Cities International:
Transfeminisme
Transfeminisme er en retning innen feminismen og homobevegelsen som særpreges med motvilje mot å la seg definere som et kjønn, og avvisning av kjønn er en relevant og viktig kategori. Transfeminister omtaler gjerne fødselskjønn som noe de er ufrivillig tildelt og hevder rett til selv å definere kjønn. Transfeminisme er særlig knyttet til identitetspolitikk og transpersoner.
Transfeministisk argumentasjon har preget identitetspolitikk i særlig USA i 2010-årene, men begrepet har vært lite i bruk i Norge.
Transfeminister bruker gjerne begrep som cisperson. Internt i den feministiske bevegelsen har transfeminisme eller transinkluderende feminisme siden 1990-årene fremstått som en motpol til radikalfeminisme og særlig det som kritikere ofte betegner som transekskluderende radikalfeminisme (forkortet TERF).
Grå trøndersau
Grå trøndersau er en utrydningstruet rase sauer som antas å nedstamme fra kryssavl mellom opprinnelige norske sauer og den nå utryddede tautersauen. Rasen ble fremavlet på slutten av 1800-tallet. På slutten av 2000-tallet var det igjen omtrent 50 individer. Praktisk talt alle befant seg i Norge. Per 2017 var det omlag 2000 søyer av denne rasen i Norge.
Rasen ble opprinnelig avlet frem i Trøndelag. Grå trøndersau er vanligvis grå i varierende sjatteringer og har karakteristiske hvite merker under øynene. Svarte, brune og hvite individer forekommer også.
Hornene på både søyer og bukker fjernes. Halen på rasen er halvlang eller av varierende lengde. Ulla er ensartet med gjennomsnittlig fibertykkelse på 32,3 mikrometer og den veier 2–3 kg før den er renset. Ullen ble tradisjonelt brukt til håndarbeid og skinnene brukt til saueskinnsfeller. Voksen levende vekt på søyer er mellom 70 og 80 kg. Gjennomsnittlig får en søye 1,8 lam per år. Lammene blir vanligvis slaktet ved 6 måneders alder og levendevekten er da 30–40 kg.
Arbeid for å gjenoppbygge rasen
I 1992 ble den antatt siste bestanden av grå trøndersau reddet – den fantes i Telemark, og var på vei til å bli slaktet.
Bestanden talte ved inngangen til 2000-tallet omtrent 50 individer, men var økende. I 1998 besluttet Committee on Farm Animal Genetic Resources å etablere et prosjekt for å samle inn og fryse sæd fra rasen i et forsøk på å bevare rasen.
I 2011 bestod bestanden av 1200 individer hvorav 500 avlssøyer. Det fantes 35 flokker på gjennomsnittlig 33 dyr.
Bådsmandsstrædes kaserne
Bådsmandsstrædes kaserne, eller Prinsessegades kaserne, var en kaserne fra 1836 i Bådmandsstræde på Christianshavn.
Kasernens 34 hektar store område avgrenses til dels av Christianshavns voldanlæg (Nyværk). Bådsmandsstrædes kaserne huset Kongens Artilleriregiment og Hærens Materielkommandos rekruttskole, Ammunitionsarsenalet samt i en kortere periode Livgardens vaktkompani. I det omkringliggende kvarter finnes flere militære fasiliteter, blant annet et ammunisjonsarsenal. I likhet med kasernen har de ikke vært i militær bruk siden 1968.
I området lå allerede militære bygninger i form av krutthus på Christianshavns Vold fra 1600- og 1700-tallet. Den første bygningen som ble reist på selve kaserneområdet var selve den lange kasernebygningen (1835-37) i klassisistisk stil, som finnes ennå, nå kalt Fredens Ark. Kun halvdelen av den planlagte bygningen ble oppført, og bygningen er aldri blitt ferdig og er asymmetrisk.
Blant de eldste bygningene er (1830-årene et hømagasin, muligvis av ingeniørløytnant Nickolin, nå Operaen Den grønne Hal (ridehall fra 1847, fredet) og Landetatens Laboratorium, nå Mælkebøtten, som minner om den spartanske arkitekturen i Dansk Vestindia (1845–1847, fredet). Dertil kommer Den grå Hal (1853, flyttet fra Holcks Bastion ved Vestervold, gjenoppført i 1891, fredet) og de tre magasinbygningene av tre («Laden, loen og grisestien») oppført under De slesvigske krigene 1852–1853 og flyttet fra Fredericia Voldterræn til Landetatens Laboratorium 1878–1886.
Artillerimagasinet ved Prinsessegade (nå «Loppen», fredet) er fra 1863 og tegnet av J.H. Nebelong i rundbuestil. Landetatens Laboratoriums hovedmagasin, nå «Multihuset» (1871 av ingeniørkaptein Petersen, fredet) er også i rundbuestil, hvilket også gjelder klyngen av fabrikkbygninger («Fabrikken», «Månefiskeren» og «Bade- og Sundhedshuset») i nærheten. Anlegget består av en verkstedsbygning til laboratoriet, kedel og maskinhus oppført i 1887 etter tegninger av A. Kohl. Verkstedsbygningen er forhøyet fra to til tre etasjer. «Løvehuset» i nærheten var opprinnelig offisersboliger og er oppført i 1891 i rød sten i kontrast til de gulstensbygninger som preger den gamle kasernen.
Under Operation Safari den 29. august 1943 angrep tyske tropper de danske militæranleggene som Bådsmandsstrædes kaserne. Den innkvarterte styrke besto av ca. 25 befalingsmenn og menige (hjelpetropper, reservehåndverkere og reservehåndverkselever). Kl. 4.20 sprengte tyskerne kaserneporten. Etter skuddveksling lyktes det å få forbindelse med tyskerne, og kasernen ble etter ordre fra Generalkommandoen under protest overgitt til føreren av den tyske styrken, som var på mellom 100 og 200 mann.
Det er også på kasernen at rettsoppgjøret mot de hjemvendte Frikorps Danmark-folk ble avsluttet med henrettelser av opp mot 100 danske offiserer. Det samme gjaldt de dansker som hadde utøvet terror mot sivilbefolkningen, det vil si medlemmer av HIPO, Petergruppen, Birkedalgruppen og Lorenzen-gruppen. De ble henrettet i Henrettelsesskuret.
Bygningene ble okkupert i september 1971, og området har siden vært kjent som Fristaden Christiania.
Store deler av de gamle bygningene, blant annet Den Grå Hal og Den Grønne Hal, er intakte og har fått fredningsstatus. Noen bygninger var allerede fredet i 1974, herunder «Loppen», men Christianialoven av 1989 opphevet både bygnings- og landskapsfredningslovenes gyldighet for fristadens område. Med loven om normalisering av Christiania av 2003 ble lovene igjen satt i kraft, og i 2007 og 2008 ble 14 bygninger fredet.
Piedra del Águila-demningen
Piedra del Águila-demningen er en vannkraftstasjon i elva Limay i provinsen Neuquén, Patagonia i det vestlige Argentina. Anlegget ligger på grensen til provinsen Río Negro.
Reservoaret er på 305 km², og kraftverket har fire francisturbiner med installert vannkrafteffekt på inntil 1 400 MW. Årlig produksjon er på inntil 5.000 GWh elektrisk kraft. Anlegget ble ferdigstilt i 1991, men vannkraftproduksjonen startet først i 1994.
Henrik Fisker
Han er grunnlegger av Fisker Automotive og også formann. Han har bodd og arbeidet i Tyskland, London og det sørlige California. Fisker studerte ved Californias Art Center College of Design, hvor han ble ferdig i 1989.
Piedra del Águila-demningen
Det er den andre av i alt fem demninger i elven Limay. Volumet på det oppdemmede vannmagasient er 12,5 millioner m³.
Henrik Fisker
Han har siden arbeidet som bildesigner for BMW 1989–2001 og Ford/Aston Martin 2001–05. hvoretter han startet drev sitt eget bilfirma Fisker Coachbuild 2005–07 og Fisker Automotive 2007–13 som laget kostbare elektriske biler. Etter konkursen i 2013 har han blant annet startet HF design og bilfirmaet VLF Automotive.
Blant hans best kjente kreasjoner er Aston Martin DB9, Aston Martin V8 Vantage, Fisker Karma og BMW Z8, Viking Motorcycle, Fisker Galpin Rocket, Destino V8 og Force 1 V10.
Pulcinella
Pulcinella var en av de komiske tjenerrollene, i zanni, i den italienske teaterformen Commedia dell’arte. Rollefigurene var knyttet til ulike italienske byer, og Pulcinella var napolitaneren.
Han var ikke en av de opprinnelige karakterene i Commedia dell'arte, men ble trolig innført tidlig på 1600-tallet av Andrea Calsea fra Napoli.
Utseende og karakter
Pulcinella var en av maskerollene i Commedia dell’arte. Han hadde en svart halvmaske med en nese krummet som et nebb, og en spiss, hvit narrehatt. Ifølge teaterhistorikeren Jon Nygaard er denne hatten i folketroen forbundet med gjengangere og demoner. Pulcinellas antrekk forøvrig var som oftest en hvit skjorte med et tau i livet. Han var utstoppet både foran og bak, så han hadde tydelig kulemage og pukkelrygg. Det hørte med til rollen å ha en skrikende, kaklende måte å snakke på. Denne stemmen fremkom ved at utøveren hadde et lite metallrør i munnen. Den nebblignende nesa og måten å gå og snakke på, gjorde at han kunne minne om en hanekylling. Han ble som regel fremstilt som lat, feig og storskrytende.
Opphav
To velkjente rollefigurer i Romerrikets komedieteater, fabulæ Atellanæ, var Maccus og Bucco. Disse nevnes i flere kilder som forgjengere for Pulcinella. Bucco var matglad og frekk; Maccus var utstyrt med en diger mage og lang kroknese og var en skrythals, som Pulcinella.
Etymologi
Det er flere teorier om opphavet til Pulcinellas navn. Én er at navnet kommer av pullus galinaceus, latin for den stortalende hanekyllingen. Dette var et kallenavn Maccus skal ha hatt. En annen teori er at Pulcinella skal være oppkalt etter tryllekunstneren Pucci d'Anielo.
Teaterfigur
Flere Commedia dell'arte-trupper turnerte utenfor Italia, det gjaldt spesielt Pulcinellaspillerne. En av dem, Giovanni Briocci, etablerte seg i Paris i 1649. Han praktiserte som tanntrekker, og brukte en ape og en teaterfigur han kalte Polichinelle for å tiltrekke seg potensielle pasienter. I Italia var Pulcinella én blant mange teaterfigurer. I Frankrike ble Polichinelle den desidert mest populære.
Pulcinella kom også til England og Tyskland. Den første dokumentasjon av en Pulcinellaspiller i Tyskland, er fra Nürnberg i 1649. Til London kom den første italienske Pulcinellaspilleren i 1662.
I tillegg til franske Polichinelle har flere teaterfigurer røtter i den italienske Pulcinella, for eksempel russiske Petrusjka, tyske Kasperle og engelske Punch. I Spania har etterkommeren etter Pulcinella fått både en tittel og et fornavn: Don Christobal Pulcinela.
Shaurya (missil)
Shaurya (sanskrit: शौर्य; «tapperhet») er et hypersonisk taktisk overflate-til-overflate-missil utviklet av indiske Defence Research and Development Organisation (DRDO) til bruk i Indias væpnede styrker. Det har en rekkevidde på mellom 750 og 1 900 km, en topphastighet på Mach 7,5 og er i stand til å medbringe en nyttelast på ett tonn konvensjonelt eller kjernefysisk stridshode. Missilet gir operatøren mulighet til å angripe enhver fiendtlig enhet på kort og mellomlang avstand. Det hadde sin første vellykkede testoppskytning 12. november 2008.
Resvatnet
Resvatnet er en innsjø sørvest i Orkland kommune, Trøndelag. Den ligger 472,5 meter over havet, i utkanten av Trollheimen, ved fylkesveien mellom Å i Meldal og Rindal i Møre og Romsdal. Stedet er et populært utgangspunkt for turer i fjellet. Ved nordenden av vannet ligger Vålåskaret, som er Norges første fredete setergrend. I området rundt vannet finnes flere dyregraver fra steinalderens fangstvirksomhet.
Vannet har tilsig fra mindre bekker i nord og øst, og har utløp i sørenden gjennom Resa.
Naturvin
Naturvin er vin fremstilt og produsert i henhold til økologiske prinsipper.
Naturvin kjennetegnes av at Biodynamisk vin er egentlig en undergruppe av naturvin. Forskjellen er at man der anvender antroposofiske prinsipper som agronomen og filosofen Rudolf Steiner innførte på begynnelsen av 1900-tallet. Dyrkingen skjer med støtte av månekalenderen.
Kenneth H. Jackson
Kenneth Hurlstone Jackson (født 1. november 1909, død 20. februar 1991) var en britisk lingvist og oversetter som var spesialist på brytoniske språk. Han demonstrerte hvordan teksten til Ulster-syklusen av fortellinger, skrevet ned en gang rundt 1100, bevarte en muntlig tradisjon fra rundt seks århundrer tidligere og reflekterte det keltisk-irske samfunnet på 200-tallet og 300-tallet e.Kr. Hans bok Celtic Miscellany er fortsatt et populær standardverk.
Utdannelse
Jackson ble født i Beddington, Surrey. Hans tidligste utdannelse var ved Hillcrest School, Wallington (1916–1919) og deretter ved Whitgift Grammar School, Croydon i årene 1920–1928. Han vant et åpent stipendium til fakultetet St John's College ved University of Cambridge i 1928 hvor han studerte under ekteparet Hector og Nora Chadwick og behersket etterhvert seks keltiske språk flytende. Han ble gitt et resiestripend som gjorde det mulig for ham å studere og gjøre feltarbeid i Wales og Irland. På 1950-tallet benyttet han sine ferier på å nedtegne og innspille dialekter for forskningsprosjektet Linguistic Survey of Scotland (Lingvistisk undersøkelse i Skottland).
Akademiske verv
Jackson kom tilbake til Cambridge i 1934 som foreleser i keltiske språk. I 1939 dro han til Harvard University i USA og fikk en stilling som amanuensis i 1940 etter å ha hatt den første lederstillingen ved institutt for keltisk språk og litteratur. Han gjorde sin krigstjeneste ved seksjonen for Uvanlige språk hos Den britiske sensuren (hvor det ble sagt at han lærte seg japansk på tre uker). Etter krigen kom han tilbake til Harvard og holdt en professorstilling i 1948. Han aksepterte en lederposisjon i Keltiske språk, historie og fortidsminner ved Universitetet i Edinburgh i Skottland (1950–1979). Han var en medlem av British Academy etter å ha blitt valgt inn i 1957.
Utgivelser
Mens Jackson var ved Universitetet i Edinburgh utga han en rekke artikler og bøker om oldtidens keltere og middelalderen, om alle de seks keltiske språkene, om folkeminne, stedsnavn og dialekter. En bibliografi over hans komplette utgivelser finnes i Studia Celtica 14/14, sidene 5-11 (1979–1980). Et utvalg av hans utgivelser er nevnt under:
Andre aktiviteter
Jackson var medlem av British Academy (valgt 1957) og Kommisjonær for historiske og oldtidsmonumenter i Skottland. Han holdt ærestitler ved en rekke universiteter i England, Wales, Irland og Bretagne. Han ble gitt en riddertittelen Order of the British Empire i 1985 for hans arbeid med keltiske studier. Han var æresmedlem av Modern Language Association of America (MLA) i over førti år og var både visepresident og deretter president ved samme forening.
Han ga sin John Rhys-forelesning ved British Academy i 1953 over emnet «Vanlig gælisk», og ga sin Rede-forelesning i 1964 over emnet «Den eldste irske tradisjonen».
Knut Christiansen
Knut Christiansen (født 16. februar 1955 i Dale) er en norsk tidligere fotballspiller som spilte for Sogndal. Han spilte for det lokale fotballaget i Dale før han i 1973 meldte overgang til Sogndal, der han blant annet var med å spille laget til cupfinalen i 1976 og senere opp i 1. divisjon. Christiansen scora Sogndals mål i cupfinalen 1976 mot Brann, som Sogndal tapte 1–2. Christiansen spilte på Sogndal til 1992. Christiansen spilte 610 kamper og scora 256 mål for Sogndal. Da han ga seg hadde han satt rekord i antall klubbkamper for Sogndal.
Direktoratet for forvaltning og IKT
Direktoratet for forvaltning og IKT (Difi) var et norsk direktorat som lå under Kommunal- og moderniseringsdepartementet. Det ble nedlagt 31. desember 2019. Den 1. januar 2020 ble Altinn, deler av fagmiljøet for informasjonsforvaltning i Brønnøysundregistrene og Direktoratet for forvaltning og ikt (Difi) samla i det nye Digitaliseringsdirektoratet. Difis samfunnsoppdrag var å være det sentrale fagorganet for modernisering og omstilling av offentlig sektor.
Ansvarsområde
Difi var fagorgan for Kommunal- og moderniseringsdepartementet og Nærings- og fiskeridepartementet på fagområdene ledelse, organisering, offentlige anskaffelser og digitalisering i offentlig sektor. Difi forvaltet også de nasjonale felleskomponentene Digital postkasse, ID-porten og Kontakt- og reservasjonsregisteret. Difi forvaltet også flere andre fellesløsninger som Doffin.no, eInnsyn (tidligere Offentlig elektronisk postjournal), Norge.no og data.norge.no. Difi ble opprettet for å «medverke til at statsforvaltninga kan kjenneteiknast av kvalitet, effektivitet, brukarretting, openheit og medverknad og at ho er organisert og leidd på ein god og målretta måte, med naudsynleg samordning på tvers av sektorar.»
Rapporteringslinjer og bemanning
Difi var ved etableringen i 2008 underlagt Fornyings-, administrasjons- og kirkedepartementet (FAD) og besto av ca. 100 personer fra Statskonsult, E-handelssekretariatet, Norge.no og FAD.
Tidligere direktører
Hans Christian Holte var direktør i Difi fra 2008 til juni 2013. Ingelin Killengreen tok permisjon fra sin stilling som departementsråd for å være fungerende direktør i Difi fra 1. desember 2013 og fram til 2016. 1. mai 2016 tiltrådte Steffen Sutorius som direktør.
Tjenester og nettsider
Difi sto for driften av flere tjenester og nettsider:
Griegfjellet
Griegfjellet er et fjell som inngår i den nord-sør-vendte fjellrekken Linnéfjella i Nordenskiöld Land på Spitsbergen, Svalbard. Fjellryggen ligger langs kysten ved Isfjordflya, like sørøst for Isfjord Radio.
Høyden er 778 meter over havet, med bitopper på 697 m, 657 m, og Griegaksla på 478 m.
Fjellet er oppkalt etter den bergenske skipsmegleren og stortingsrepresentanten Joachim Grieg.